ETC ปิดพุ่ง 12% “ออลไทม์ไฮ” เมินติด “แคชบาลานซ์” ลุ้นกำไรปีนี้โตต่อเนื่อง
ETC ปิดพุ่ง 12% "ออลไทม์ไฮ" เมินติด “แคชบาลานซ์” ยาวถึงวันที่ 12 เม.ย. 65 นักลงทุนเชื่อมั่นกำไรปีนี้โตต่อเนื่อง
ETC ปิดพุ่ง 12% "ออลไทม์ไฮ" เมินติด “แคชบาลานซ์” ยาวถึงวันที่ 12 เม.ย. 65 นักลงทุนเชื่อมั่นกำไรปีนี้โตต่อเนื่อง
4 เม.ย. 2565

ผู้สื่อข่าวรายงานว่า วันนี้ (4 เม.ย.2565) ราคาหุ้นบริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC ปิดตลาดที่ระดับ 4.72 บาท บวกไป 0.50 บาท หรือ 11.85% โดยทำจุดสูงสุดที่ระดับ 4.96 บาท และทำจุดต่ำสุดที่ระดับ 4.20 บาท ด้วยมูลค่าการซื้อขาย 441.42 ล้านบาท

โดยราคาหุ้นปรับตัวขึ้นแรงสูงสุดตั้งแต่เข้าตลาดเมื่อวันที่ 18 ส.ค.2563 คาดนักลงทุนเก็งกำไรผลงานปีนี้โตเด่นต่อเนื่อง จากปี 2564 มีกำไรสุทธิอยู่ที่ 187.36 ล้านบาท

ด้านตลาดหลักทรัพย์แห่งประเทศไทย (ตลท.) ประกาศขยายช่วงดำเนินการหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC โดยให้ผลตั้งแต่วันที่ 7 มี.ค. 2565 ถึงวันที่ 12 เม.ย. 2565
อนึ่ง ETC ประกอบธุรกิจหลักผลิตและจำหน่ายไฟฟ้าจากโรงไฟฟ้าพลังงานทดแทน รวมทั้งธุรกิจให้บริการด้านการออกแบบวิศวกรรมโรงไฟฟ้า การจัดหาเครื่องจักรและอุปกรณ์โรงไฟฟ้า และการก่อสร้างโรงไฟฟ้าแบบครบวงจร